จุรินทร์ ดับไฟเผา ปชป. ลั่นไม่ต้องตรวจสอบ ไร้ล่าชื่อปลดหัวหน้าพรรค 
จุรินทร์ รองนายกฯ และรมว.พาณิชย์ ในฐานะหัวหน้า ปชป. ยัน ปมล่ารายชื่อกก.บห.ปชป.ไม่ต้องตรวจสอบ ลั่น ข้อเท็จจริงไม่ได้เป็นอย่างนั้น ร่ายยาว ตนเองกับสมาชิกพรรคยังแน่นปึ้ก เดินสายพบปะกันตลอด มั่นใจ ผลงานพรรคเข้าตา ปชช.วันที่ 11 มิ.ย. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในฐานะหัวหน้าพรรคประชาธิปัตย์ กล่าวถึงกระแสข่าวปัญหาความขัดแย้งกันในพรรคประชาธิปัตย์ ว่าไม่เป็นความจริง ซึ่งทุกวันนี้ก็ยังคงพบปะสมาชิกพรรคในแต่ละภาคอยู่เป็นประจำ เพื่อชี้แจงและรับฟังแนวทางการดำเนินงานของพรรค และเร็วๆ นี้ก็จะมีการลงพื้นที่ในภาคอีสาน รวมถึงภาคใต้ส่วนกรณี การล่ารายชื่อถอดถอนกรรมการบริหารพรรคประชาธิปัตย์นั้น เชื่อว่าไม่ใช่การเคลื่อนไหวแบบคลื่นใต้น้ำ เพราะประเด็นดังกล่าวมีการออกมาจากข่าวทั่วไป หาที่มาไม่ได้ เป็นเพียงแค่ข่าวลือไม่มีอะไรทั้งสิ้น และไม่จำเป็นต้องตรวจสอบที่มาของข่าว เนื่องจากเรื่องดังกล่าวไม่ใช่เรื่องจริง ซึ่งหลังจากนี้ทางพรรคก็จะเดินหน้าทำงานต่อไปทั้งในสภาผู้แทนราษฎรในส่วนของคณะกรรมาธิการที่มี ส.ส. ของพรรคประชาธิปัตย์เข้าเป็นกรรมาธิการด้วยรวมถึงการทำงานภายใต้นโยบายของพรรค เช่น ทีมเศรษฐกิจทันสมัย เป็นต้น นายจุรินทร์ กล่าวนายจุรินทร์ กล่าวต่อว่า หัวหน้าพรรค กรรมการบริหารพรรค ก็ทำหน้าที่กันเต็มที่หมดแล้ว สามารถนำนโยบายพรรคเข้าไปดำเนินการได้แล้วอย่างดี ภายหลังเข้าร่วมรัฐบาล ทั้งโครงการประกันรายได้เกษตรกร ซึ่งปรากฏเป็นผลงานอย่างชัดเจนมา 4-5 เดือนแล้ว หรือตัวเลขส่งออก ทั้งหมดนี้ ผมเชื่อสมาชิกพรรคเข้าใจ การสร้างผลงานในการร่วมรัฐบาล เมื่อเราทำได้ดี ก็เชื่อแน่จะส่งผลดีกับพรรค ส่วนกรณีล่ารายชื่อ กก.บห.เพื่อปลดออกจากหัวหน้าพรรค ย้ำว่า คงไม่ต้องมีการตรวจสอบอะไร เพราะข้อเท็จจริงมันไม่ได้มีอย่างนั้น
จุรินทร์ รองนายกฯ และรมว.พาณิชย์ ในฐานะหัวหน้า ปชป. ยัน ปมล่ารายชื่อกก.บห.ปชป.ไม่ต้องตรวจสอบ ลั่น ข้อเท็จจริงไม่ได้เป็นอย่างนั้น ร่ายยาว ตนเองกับสมาชิกพรรค ยังแน่นปึ้ก เดินสายพบปะกันตลอด 
พรรคประชาธิปัตย์,จุรินทร์ ลักษณวิศิษฏ์,หัวหน้าพรรคประชาธิปัตย์,กรรมการบริหารพรรคประชาธิปัตย์,ล่าชื่อปลดหัวหน้าปชป.,ปชป.,ข่าวทั่วไป